Jafnréttisstefnu Varðar er ætlað að tryggja réttindi og skyldur sem fram koma í lögum og reglum sem jafnlaunakerfið byggir á . Með jafnréttisstefnu vill félagið fara að lögum og sjá til þess að fyllsta jafnréttis sé gætt . Starfsfólk verði metið á eigin forsendum og konur og karlar eigi í reynd jafna möguleika til starfa , starfsþróunar og fái jöfn laun ef um er að ræða sömu eða jafn verðmæt störf . Virk jafnréttisstefna stuðlar að betri nýtingu á hæfileikum og þekkingu starfsfólks . Kjaramál Allt starfsfólk óháð kyni , aldri , trúarskoðun , þjóðerni eða öðru slíku njóti sömu launakjara fyrir jafnverðmæt og sambærileg störf . Einnig skal allt starfsfólk hvatt til að koma að fræðslu og þjálfun innan félagsins . Þátttaka í nefndum Við skipun í nefndir og starfshópa ræður fagþekking mestu um val einstaklinga , en horft skal sérstaklega til þess að hafa hlut kvenna og karla sem jafnastan og fjölbreytileikann sem mestann þar sem því verður mögulega við komið . Starfsandi og líðan starfsfólks Lögð er áhersla á að starfsfólki líði vel , aðbúnaður sé góður , sveigjanleiki sé til staðar , hlúð sé að fólkinu og það sé gaman í vinnunni . Tekið er tillit til kvenna á meðgöngutíma , foreldra við umönnun ungbarna sem og starfsmanna við umönnun foreldra eða annarra ættmenna . Félagið einsetur sér að vera vel vakandi fyrir þessum hlutum meðal annars með því að gera reglulegar kannanir og greiningar á slíkum málum sem og bjóða reglulega upp á fræðslu þessu tengt . Velferðarnefnd skal einnig sjá til þess að allir nýráðnir starfsmenn Varðar fái kynningu á jafnréttisstefnu félagsins , áætlun og öðrum stefnum sem snúa að velferð starfsmanna sem og störfum nefndarinnar . Nefndin skal einnig sjá til þessa að árleg kynning fari fram á jafnréttisstefnu félagsins . Nefndin kemur saman fjórum sinnum á ári eða oftar ef þörf þykir . Nefndin skal árlega skrifa samantekt um störf sín .